Αν δεν μπορείτε να δείτε το περιεχόμενο αυτού του email πατήστε ΕΔΩ.

Κάθε εβδομάδα θα σας ενημερώνουμε για τις παρουσιάσεις βιβλίων, συζητήσεις, εκδηλώσεις, αφιερώματα σε συγγραφείς και άλλες δράσεις. Ανοίξτε τις ατζέντες σας και σημειώστε. Συναντήστε τους συγγραφείς μας και συμμετέχετε στις συζητήσεις με τις ερωτήσεις σας.

| ΜΑΡΚΟΣ ΚΡΗΤΙΚΟΣ Ο αναρχικός τραπεζικός Ήρωες της καθημερινότητας μπλέκoνται σε εξωφρενικές καταστάσεις με την ιδιόμορφη πένα και το αστείρευτο χιούμορ του Μάρκου Κρητικού. Το αθηναϊκό νουάρ στα καλύτερά του! Παρουσίαση βιβλίου Τετάρτη 18 Δεκεμβρίου 2024, στις 7 μ.μ., στο café-bar Θυμωμένο Πορτραίτο (Καποδιστρίου 20, Ιωάννινα) Με τον Μάρκο Κρητικό συνομιλεί η συγγραφέας Ελένη Σίντου. Προλογίζει ο Αναπληρωτής Καθηγητής Ευρωπαϊκής Ιστορίας στο Τμήμα Ιστορίας και Αρχαιολογίας του Πανεπιστημίου Ιωαννίνων Λάμπρος Φλιτούρης. Ένα αστυνομικό μυθιστόρημα που πραγματεύεται με χιούμορ τη φυγή ενός συνηθισμένου ανθρώπου από τις ηθικές και κοινωνικές συμβάσεις του πρότερου βίου του. ΔΙΟΡΓΑΝΩΣΗ Crime Fiction Stories Fest IV – 4o Φεστιβάλ Αστυνομικής Λογοτεχνίας στα Γιάννενα Εκδόσεις ΜΕΤΑΙΧΜΙΟ
| ΜΑΡΙΟΣ ΜΑΖΑΡΗΣ Το κλειδί των Χριστουγέννων Τι σχέση έχουν ένα κλειδί και ένα ρολόι με το πραγματικό νόημα των Χριστουγέννων; Διαδραστική εκδήλωση για παιδιά Παρασκευή 20 Δεκεμβρίου 2024, στις 6:30 μ.μ., στο βιβλιοπωλείο Monogram (Υμηττού 17, Χολαργός) Ο Μάριος Μάζαρης σας περιμένει να ανακαλύψουμε όλοι μαζί παρέα τι συμβαίνει σε μια μικρή πόλη την παραμονή των Χριστουγέννων, όταν το μεγάλο ρολόι σταματήσει. Μια μαγική ιστορία που μπορεί να μην είναι τόσο μαγική όσο καθημερινή και μιλάει για τις ζωές όλων και τη σχέση τους με τον χρόνο. Ελάτε να παγώσουμε τον χρόνο μ’ αγκαλιές! ΜΗΝ ΤΟ ΧΑΣΕΤΕ Για παιδιά από 5 ετών ΕΙΣΟΔΟΣ ΕΛΕΥΘΕΡΗ
| ΑΝΝΑ ΠΟΥΝΣΕΤ «Μονοκερούπολη» Καλώς ήρθατε στη Μονοκερούπολη, το πιο μαγικό μέρος του κόσμου! Διαδραστική εκδήλωση για παιδιά με φανταστικές εκπλήξεις και δώρα Σάββατο 21 Δεκεμβρίου 2024, από τις 11 το πρωί μέχρι τις 2 το μεσημέρι, στο κατάστημα ΜΟΥΣΤΑΚΑΣ (Λεωφόρος Ανθούσας 8, Παλλήνη)
Θα γνωρίσεις την απίθανη σειρά βιβλίων ΜΟΝΟΚΕΡΟΥΠΟΛΗ θα ζωγραφίσεις τους δικούς σου μονόκερους, θα κάνεις προσωρινά τατουάζ με μονόκερους, θα στολίσεις τα τετράδιά σου με αυτοκόλλητα γεμάτα μονόκερους, θα φωτογραφηθείς δίπλα σε μονόκερους και… όχι, όχι, το τελευταίο θα το κρατήσουμε πραγματικά για έκπληξη. Έλα και θα μάθεις! ΜΗΝ ΤΟ ΧΑΣΕΤΕ Για παιδιά από 4 ετών ΕΙΣΟΔΟΣ ΕΛΕΥΘΕΡΗ
| ΜΑΚ ΜΠΑΡΝΕΤ Τα πρώτα Χριστούγεννα του Αϊ-Βασίλη Αυτή είναι η ιστορία των πρώτων Χριστουγέννων που γιόρτασε ο Αϊ-Βασίλης. Και από τότε… η συνήθεια έγινε λατρεία! Γιορτινή εκδήλωση για παιδιά Σάββατο 21 Δεκεμβρίου 2024, στις 12 το μεσημέρι, στο βιβλιοπωλείο ΠΑΙΖΩΓΡΑΦΗΜΑ (Λεωφ. Ελευθερίας, Νέα Μουδανιά Χαλκιδικής)
Ξέρεις μήπως τι κάνει ο Αϊ-Βασίλης τα Χριστούγεννα, αφού έχει μοιράσει τα δώρα σε όλο τον κόσμο; Τίποτε! Ξαναπιάνει αμέσως δουλειά για τα επόμενα Χριστούγεννα… Ε, λοιπόν, εμείς τα ξωτικά αυτό το θεωρούμε απαράδεκτο! Συμφωνείς; Αποφασίσαμε να του φτιάξουμε την ημέρα των Χριστουγέννων, αλλά θα χρειαστούμε την πολύτιμη βοήθειά σου. Είσαι έτοιμος/η να μεταμορφωθείς σε ξωτικό και να οργανώσουμε παρέα την πιο όμορφη χριστουγεννιάτικη γιορτή για τον πρωταγωνιστή των Χριστουγέννων; Την εκδήλωση εμψυχώνει η παιδαγωγός Δέσποινα Τσιπτσέ. ΜΗΝ ΤΟ ΧΑΣΕΤΕ Για παιδιά από 4 ετών ΕΙΣΟΔΟΣ ΕΛΕΥΘΕΡΗ
| ΑΝΤΩΝΗΣ ΤΖΩΡΤΖΑΚΑΚΗΣ Μπίζνες αζ γιούζουαλ Ζωντανές ιστορίες για εταιρικά παιχνίδια, οικογενειακούς μύθους, προσωπικά διλήμματα. Μια διαρκής, ανελέητη μάχη επιβίωσης, επιβολής και εξουσίας. Υπογραφή βιβλίου Κυριακή 22 Δεκεμβρίου 2024, από τις 12 μέχρι τις 2 το μεσημέρι, στο βιβλιοπωλείο Χαρτόπολις (Λ. Κηφισίας & Δ. Βασιλείου 1, Νέο Ψυχικό) Ο Αντώνης Τζωρτζακάκης σάς περιμένει από τις 12 μέχρι τις 2 το μεσημέρι για να συνομιλήσει μαζί σας και να σας υπογράψει το βιβλίο του.
| Αφιέρωμα στην ΑΛΚΗ ΖΕΗ Κυριακή 22 Δεκεμβρίου 2024, στις 7 μ.μ., στο θέατρο Μεταξουργείο (Ακαδήμου 14, Αθήνα) Στο πλαίσιο της παράστασης «Η αρραβωνιαστικιά του Αχιλλέα» σε σκηνοθεσία Φώτη Μακρή που βασίζεται στο ομότιτλο εμβληματικό μυθιστόρημα της Άλκης Ζέη σας προσκαλούμε σε μια εκδήλωση αφιερωμένη στην πολυαγαπημένη συγγραφέα μικρών και μεγάλων.
Θα μιλήσουν η ηθοποιός και πρωταγωνίστρια της παράστασης Γιασεμί Κηλαηδόνη και η φιλόλογος-κριτικός λογοτεχνίας Μαρία Στασινοπούλου. Χαιρετισμό θα απευθύνει η κόρη της Άλκης Ζέη Ειρήνη Σεβαστίκογλου. Θα προηγηθεί στις 7 μ.μ. η παράσταση «Η αρραβωνιαστικιά του Αχιλλέα». Όσοι/ες επιθυμούν να παρακολουθήσουν την παράσταση και στη συνέχεια τη συζήτηση για την Άλκη Ζέη μπορούν να προμηθευτούν τα εισιτήριά τους από το more.com και από τα ταμεία του θεάτρου.
| ΘΕΟΔΟΣΗΣ ΜΙΧΟΣ Ένα για τον δρόμο Για να βρεις τον εαυτό σου, πρέπει πρώτα να τον χάσεις. Σ’ ένα μπαρ της μεγαλούπολης, μέρη, άνθρωποι και στιγμές περιπλέκονται μοιραία. Παρουσίαση βιβλίου Δευτέρα 23 Δεκεμβρίου 2024, στις 7:30 μ.μ., στο βιβλιοπωλείο Μπερλίν (Δημοφώντος 88, Πετράλωνα) Με τον συγγραφέα συνομιλούν ο μεταφραστής και μουσικός Αλέξης Καλοφωλιάς και ο δημοσιογράφος και συγγραφέας Γιάννης Ν. Μπασκόζος. Ο Θεοδόσης Μίχος θα απαντήσει σε ερωτήσεις του κοινού και θα υπογράψει αντίτυπα του βιβλίου του. Το ζωντανό πορτρέτο μιας συγχυσμένης μεγαλούπολης, η αυτοβιογραφία σε συνέχειες ενός τόπου σύναξης που δεν αλλάζει.

Εάν επιθυμείτε να διαγραφείτε από τις λίστες παραληπτών πατήστε .